รายงานข้อเสนอแนะผลการตรวจราชการ
ของผู้ตรวจราชการกระทรวงมหาดไทย (นายชาธิป รุจนเสรี)
รับผิดชอบเขตตรวจราชการที่ 6 กลุ่มจังหวัดภาคใต้ฝั่งอันดามัน
จังหวัดระนอง จังหวัดพังงา จังหวัดกระบี่ จังหวัดตรัง จังหวัดภูเก็ต และจังหวัดสตูล
ประจำเดือนพฤษภาคม 2564
*****************
	ลำดับ
	ประเด็นการตรวจราชการตามนโยบายของรัฐบาลและกระทรวงมหาดไทย
	ผลการดำเนินการตามข้อเสนอแนะ

	1.
	 โครงการเดินสำรวจออกโฉนดที่ดินและรังวัดรูปแปลงโฉนดที่ดินให้เป็นมาตรฐานเดียวกัน ประจำปีงบประมาณ พ.ศ. 2564 
     ๑) ควรวางแผนโครงการเดินสำรวจออกโฉนดที่ดินและรังวัดรูปแปลงโฉนดที่ดินให้เป็นมาตรฐานเดียวกันในปีต่อไป หรือในกรณีการแก้ไขปัญหาในการดำเนินงานโครงการของรัฐให้จังหวัดใช้กลไกคณะอนุกรรมการนโยบายที่ดินจังหวัด (คทช.จังหวัด) ในการแก้ไขปัญหาความทับซ้อนที่ดิน ความชัดเจนของที่ดินและกำหนดพื้นที่เป้าหมายในการดำเนินโครงการ เพื่อขับเคลื่อนการดำเนินโครงการในปีต่อไปให้เป็นไปอย่างมีประสิทธิภาพและบรรลุเป้าหมายในภาพรวม

     2) ให้จังหวัดประสานและบูรณาการอำเภอ กำนัน ผู้ใหญ่บ้านและองค์กรปกครองส่วนท้องถิ่นรวมทั้งหน่วยงานที่เกี่ยวข้อง เพื่อกำหนดแผนปฏิบัติงานในการลงพื้นที่เป้าหมาย การทำความเข้าใจกับประชาชนและการเตรียมพื้นที่สำหรับการรังวัดสอบเขต การจัดเตรียมเอกสารต่าง ๆ และแจ้งค่าธรรมเนียมในการรังวัดสอบเขตที่ดินเพื่อให้เป็นไปตามเป้าหมายกำหนด  



	

	2.


	การตรวจติดตามภารกิจสำคัญตามโครงสัตว์ปลอดโรค คนปลอดภัยจากโรคพิษสุนัขบ้า ฯ ประจำปีงบประมาณ พ.ศ. 2564
 ๑) การจัดสรรงบประมาณเงินอุดหนุนทั่วไป เพื่อขับเคลื่อนโครงการสัตว์ปลอดโรค คนปลอดภัยจากโรคพิษสุนัขบ้าฯ ประจำปีงบประมาณ พ.ศ. 2564 
         (๑) ขอให้จังหวัดกำชับให้องค์กรปกครองส่วนท้องถิ่น (อปท.) ในการจัดซื้อจัดจ้างวัคซีนให้ถูกต้องตามระเบียบและกฎหมายที่เกี่ยวข้องและเป็นไปตามหลักธรรมมาภิบาล พร้อมทั้งเร่งรัดการฉีดวัคซีนให้เป็นตามเป้าหมายที่กำหนดไม่น้อยกว่าร้อยละ 90 ของจำนวนประชากรสุนัขและแมวทั้งหมด รวมทั้งให้เร่งสำรวจพื้นที่ที่อาจตกหล่นและมีความเสี่ยงสูงให้ดำเนินการฉีดวัคซีนเพิ่มเติม
    (๒) ขอให้จังหวัดกำชับ อปท.ในพื้นที่เพื่อสำรวจข้อมูลจำนวนการขึ้นทะเบียนประชากรสุนัขและแมวที่อาจตกหล่นให้ครบถ้วนทุกหมู่บ้านและชุมชน และตรวจสอบผลการดำเนินงานการนำเข้าข้อมูลในระบบบันทึกข้อมูลในระบบ Rabies One Data ของ อปท.ทุกแห่งสามารถดำเนินการได้ และมีการบันทึกข้อมูลในระบบได้ครบถ้วน รวมทั้งให้มีการนิเทศงานให้เจ้าหน้าที่สามารถลงระบบได้ครบตามเป้าหมายกำหนด 
 2) การจัดทำข้อบัญญัติ/เทศบัญญัติท้องถิ่นเพื่อควบคุมการเลี้ยงและปล่อยสัตว์ขององค์กรปกครองส่วนท้องถิ่นและการบังคับใช้กฎหมาย 
    ขอให้จังหวัดได้มอบหมายสำนักงานส่งเสริมการปกครองท้องถิ่นจังหวัดและอำเภอตรวจติดตามและนิเทศงานเรื่องการออกเทศบัญญัติ/ข้อบัญญัติท้องถิ่น เพื่อควบคุมการเลี้ยงและปล่อยสัตว์ของ อปท.     ให้สามารถบังคับได้อย่างแท้จริงและสามารถควบคุมการเลี้ยงหรือปล่อยสุนัขและแมวให้เหมาะสมกับสภาพของแต่ละท้องถิ่น และสามารถป้องกันไม่ให้เกิดปัญหาเหตุเดือดร้อนรำคาญจากสุนัขและแมว รวมทั้งมีการป้องกันอันตรายจากพิษสุนัขบ้า


 ๓) การดำเนินการจัดตั้งสถานสงเคราะห์สัตว์
     (1) ขอให้จังหวัดที่จัดตั้งสถานสงเคราะห์สัตว์จรจัดแล้ววางแผนงานในการบริหารจัดการให้เป็นไปตามมาตรฐานและแนวทางที่กำหนด รวมทั้งต้องระมัดระวังปัญหาการร้องเรียนเรื่องเหตุรำคาญทั้งปัญหามลภาวะทางเสียงหรือทางกลิ่น เป็นต้น 
     (2) จังหวัดที่ยังไม่ได้ดำเนินการจัดตั้งสถานสงเคราะห์สัตว์จรจัด ขอให้จังหวัดเตรียมการวางแผนงานเพื่อประสาน อปท.ที่มีความพร้อม อย่างน้อย ๑ แห่ง เพื่อการจัดตั้งสถานสงเคราะห์สัตว์จรจัดโดยผ่านเวทีประชาคมก่อนเพื่อรับฟังความคิดเห็นของประชาชนในแต่และพื้นที่ก่อนจะเสนอ อปท.พิจารณา
4) การขับเคลื่อนการสร้างพื้นที่ปลอดโรคพิษสุนัขบ้าในท้องถิ่น
   ขอให้จังหวัดบูรณาการทำงานกับหน่วยงานที่เกี่ยวข้องทั้งสำนักงานปศุสัตว์จังหวัด อปท.และหน่วยงานที่เกี่ยวข้อง ในกิจกรรมรณรงค์ป้องกันและฉีดวัคซีนป้องกันโรคพิษสุนัขบ้า การควบคุมประชากรสัตว์โดยวิธีผ่าตัดทำหมัน และการให้ความรู้เกี่ยวกับโรคพิษสุนัขบ้า รวมทั้งการฝึกอบรมอาสาสมัครฉีดวัคซีนป้องกันโรคพิษสุนัขบ้าเพื่อสร้างพื้นที่ปลอดโรคพิษสุนัขบ้านำร่องแต่ละแห่งและขยายผลให้ครอบคลุมทุกพื้นที่ต่อไปในอนาคต
	

	3.
	การติดตามผลการป้องกันและแก้ไขปัญหาภัยแล้ง
        ขอให้จังหวัดถอดบทเรียนข้อมูลการเกิดปัญหาภัยแล้ง ๓ ปีย้อนหลัง พร้อมวิเคราะห์ปัจจัยเสี่ยง เพื่อจัดทำแผนเผชิญเหตุในการแก้ไขปัญหาภัยแล้ง โดยให้ความสำคัญในการแก้ไขปัญหาในพื้นที่เสี่ยงขาดแคลนน้ำอุปโภคบริโภคอย่างต่อเนื่อง และบูรณาการการหน่วยงานที่เกี่ยวข้องในพื้นที่เพื่อบรรเทาความเดือดร้อนของประชาชนในระยะสั้นให้บริการแจกจ่ายน้ำอุปโภคและบริโภคในพื้นที่เสี่ยงขาดแคลนน้ำ สำหรับในระยะต่อไปขอให้เตรียมการวางแผนงานในการขุดบ่อบาดาล การพัฒนาแหล่งน้ำกักเก็บน้ำ การจัดทำธนาคารน้ำใต้ดิน เป็นต้น เพื่อป้องกันการเกิดปัญหาการขาดแคลนน้ำเพื่อการปุโภคบริโภคในพื้นที่เดิมต่อไปอย่างยั่งยืน ควบคู่กับการรณรงค์การประหยัดน้ำ การเตรียมอุปกรณ์เก็บน้ำ เป็นต้น                           
	

	4.
	การติดตามผลการป้องกันและแก้ไขปัญหาพายุฤดูร้อน
  (๑) ขอให้จังหวัดถอดบทเรียนข้อมูลการเกิดปัญหาพายุฤดูร้อน ๓ ปีย้อนหลัง พร้อมวิเคราะห์ปัจจัยที่ทำให้เกิดสถิติผลการปฏิบัติงานเปลี่ยนแปลง โดยให้ติดตามข้อมูลจากหน่วยงานที่เกี่ยวข้องอย่างรอบด้านเพื่อเตรียมการวางแผนเผชิญเหตุในการป้องกันการเกิดภัยพายุฤดูร้อน 
  (2) ในกรณีหากเกิดวาตภัยที่ส่งผลต่อความเสียหายต่อชีวิตและทรัพย์สินขอให้จังหวัดเร่งสำรวจความเสียหายและดำเนินการให้ความช่วยเหลือผู้ประสบภัยตามระเบียบกฎหมายหมายที่เกี่ยวข้อง  
                     
	

	
	 ประเด็นการตรวจเน้นย้ำ
  ๑) การตรวจติดตามโครงการพัฒนาพื้นที่ต้นแบบ การพัฒนาคุณภาพชีวิตตามหลักทฤษฎีใหม่ประยุกต์สู่ “โคก หนอง นา พช” กิจกรรมที่ 5 
      (๑) ขอให้จังหวัดบูรณาการขับเคลื่อนกิจกรรมพัฒนาพื้นที่ระดับตำบล การจัดทำแผนพัฒนาพื้นที่เรียนรู้ สำรวจวัสดุสร้างฐานเรียนรู้ วัสดุประจำฐานการเรียนรู้ สอดคล้องเหมาะสมกับพื้นที่และผลการประเมินความพร้อมพื้นที่เรียนรู้ชุมชนฯ
     (๒) ขอให้จังหวัดดำเนินการโครงการฯ โดยยึดหลักธรรมภิบาล และเตรียมความพร้อมรองรับประเด็นการตรวจสอบภายหลังการดำเนินโครงการฯหรือนำผลการตรวจสอบ ข้อสังเกตและข้อเสนอแนะของหน่วยตรวจสอบ มาปรับปรุงกระบวนการ             

	 

	
	2) การส่งเสริมและผลักดันตามข้อสั่งการ มท. ในการพิจารณาสมัครขอรับรางวัลเลิศรัฐ ประจำปีงบประมาณ พ.ศ. 2564

  (1) ขอให้จังหวัดที่สมัครขอรับรางวัล PMQA รายหมวด และ PMQA 4.0 และผ่านเกณฑ์การประเมินรางวัลฯ ให้ดำเนินการตามแนวทางที่สำนักงาน ก.พ.ร. กำหนด โดยต่อยอดและสร้างสรรค์ผลการปฏิบัติงานของหน่วยงานให้มีประสิทธิภาพและเกิดประสิทธิผลอย่างเต็มรูปแบบ และเป็นองค์กรต้นแบบที่จะขยายผลไปหน่วยงานอื่น ๆ ต่อไป อย่างยั่งยืน
  (2) จังหวัดใดที่สมัครขอรับรางวัลเลิศรัฐได้ติดตามความก้าวหน้าการดำเนินการอย่างต่อเนื่องเพื่อค้นหาความโดดเด่นการบริหาหรจัดการภาครัฐ สำหรับจังหวัดที่ไม่ได้สมัครขอรับรางวัลเลิศรัฐ ขอให้มีการพัฒนาตนเองอย่างต่อเนื่องเพื่อจะได้มีคุณสมบัติที่ผ่านหลักเกณฑ์การสมัครขอรับรางวัลเลิศรัฐในปีถัดไป
	

	
	3) การเสนอโครงการพัฒนาและเสริมสร้างความเข้มแข็งของเศรษฐกิจฐานรากภายใต้กลุ่มแผนงาน/โครงการฟื้นฟูเศรษฐกิจท้องถิ่นและชุมชนบนพื้นฐานของโอกาสและศักยภาพของท้องถิ่น : ระดับพื้นที่ 45,000 ล้านบาท
   ขอให้จังหวัดที่อยู่ระหว่างการเสนอโครงการพัฒนาและเสริมสร้างความเข้มแข็งของเศรษฐกิจฐานราก ดำเนินการตามขอบเขตเงื่อนไข ลักษณะโครงการ และรายละเอียดอื่น ๆ ที่กำหนด 
ส่งให้กระทรวงมหาดไทยตามกรอบระยะเวลาที่กำหนด และให้ปฏิบัติเป็นไปตามคู่มือแนวปฏิบัติ
โดยยึดตามระเบียบ ข้อกฎหมายวิธีการงบประมาณที่เกี่ยวข้องของทางราชการอย่างเคร่งครัด และหากจังหวัดได้ดำเนินการแล้วเสร็จแล้วขอให้ประสานส่วนราชการที่เกี่ยวข้องตามแผนปฏิบัติการให้เตรียมความพร้อมในการดำเนินโครงการ  การเตรียมพื้นที่โครงการ การเตรียมการจัดซื้อจัดจ้าง และการบริหารจัดการในด้านอื่นๆ เพื่อบริหารโครงการให้บรรลุวัตถุประสงค์ให้เป็นไปอย่างมีประสิทธิภาพ
	


